2. ΝΟΜΟΣ υπ’ αριθ. 1751 της 9/14 Απρ. 1951 Περί επεκτάσεως βιομηχανικών νόμων εις Δωδεκάνησα. Άρθρ.1.-Ι.Από της δημοσιεύσεως του παρόντος Νόμου επεκτείνεται καθ’ άπασαν την περιφέρειαν των Δωδεκανήσων η ισχύς και η εφαρμογή των κάτωθι Βιομηχανικών Νόμων: 1)του Νόμου της 3 Ιουν. 1935 «περί ιδρύσεως και επεκτάσεως Βιομηχανιών» ως ούτος ετροποποιήθη και συνεπληρώθη δια του Α.Ν. 966/21.2.1946 και του άρθρου μόνου του Α.Ν. 611 της 4 Απρ. 1937 εφαρμοζομένου όσον αφορά την αρμοδιότητα της χορηγήσεως αδειών ιδρύσεως μικρών βιομηχανιών του άρθρ. 100 του από 5/8-10-1949 Β.Δ/τος «περί κωδικοποιήσεως εις ενιαίον κείμενον Νόμου των ισχουσών διατάξεων Νόμων «περί Νομαρχών, Επάρχων, Νομαρχιών και Γραφείων Επάρχων» ως και των περί ενδίκων μέσων διατάξεων του άρθ. 136 του Β.Δ/τος τούτου. 2)του άρθρ. 2 του νόμ. 5426 της 29 Απρ. 1934 σχετικώς με την εκ του εξωτερικού εισαγωγήν μηχανημάτων εξαρτημάτων και ανταλλακτικών. 3)του άρθρ. 2 του νόμ. 4536 της 12 Απρ. 1930 του καθιερούντος την προτίμησιν των εγχωρίων βιομηχανικών προϊόντων, των εις εκτέλεσιν του  Σελ. 88 άρθρου τούτου εκδοθέντων Δ/των, ως και πάσης άλλης ειδικής περί προτιμήσεως εγχωρίων βιομηχανικών προϊόντων διατάξεως Νόμου ή Δ/τος. 4)του άρθρ. 96 του Δ. της 11/12 Νοεμ. 1929 «περί Διοικήσεως Δημοσίων Κτημάτων», ως τούτο ισχύει σήμερον. 5)του νόμου 4112 της 20 Μαρτ. 1929 «περί υποθήκης μηχανικών και άλλων εγκαταστάσεων». ΙΙ.Αι σήμερον εν Δωδεκανήσω εγκατεστημέναι Βιομηχανίαι και Βιοτεχνίαι θεωρούνται νομίμως ιδρυθείσαι εφ’ όσον ήθελον εφοδιασθή εντός ενός έτους από της δημοσιεύσεως του παρόντος, δια σχετικής αδείας εκδιδομένης υπό του Υπουργού Βιομηχανίας, κατά τας διατάξεις του Νόμου της 3 Ιουν. 1935 «περί ιδρύσεως και επεκτάσεως βιομηχανιών» ή του Γενικού Διοικητού Δωδεκανήσου κατά τας διατάξεις του από 5/8.10.1949 (άρθρ. 100) περί κωδικοποιήσεως εις ενιαίον κείμενον Νόμου των ισχυουσών διατάξεων Νόμων «περί Νομαρχών, Επάρχων, Νομαρχιών και Γραφείων Επάρχων» και δια τας εν αυτώ περιλαμβανομένας κατηγορίας βιομηχανιών και βιοτεχνιών. Βλ. παράτασιν της άνω προθεσμίας δια του κατωτέρω Νόμ. 2244/1952. Άρθρ.2.-Ι.Αι περί καταθέσεως παραβόλου (γραμματίου) βάσει του Νόμ. 1195 της 20 Φεβρ. 1944 εκδοθείσαι Υπουργικαί Αποφάσεις εφαρμόζονται και εν Δωδεκανήσω. ΙΙ.Αι περί χορηγήσεως αδειών εισαγωγής εκ του εξωτερικού των πάσης φύσεως πρώτων υλών βιομηχανίας διατάξεις Νόμων ή Υπουργικών Αποφάσεων επεκτείνονται και εις Δωδεκάνησον. Άρθρ.3.-Ι.Επεκτείνεται ομοίως εις Δωδεκάνησον η ισχύς και εφαρμογή των διατάξεων του Νόμ. 2948 της 12 Αυγ. 1922 «περί προαγωγής της βιομηχανίας και βιοτεχνίας» εφ’ όσον αύται ισχύουσιν και εν τη λοιπή Ελλάδι. ΙΙ.Δια Δ/τος εκδιδομένου προτάσει των Υπουργών Συντονισμού, Οικονομικών και Βιομηχανίας δύναται να καθιερωθή η επί ωρισμένον χρονικόν διάστημα ισχύς και εφαρμογή εν Δωδεκανήσω πασών ή ωρισμένων διατάξεων του ως άνω Νόμ. 2948 της 12 Αυγ. 1922 έστω και αν αι διατάξεις αύται δεν εφαρμόζωνται, καθ’ ο καταργηθείσαι, εις την υπόλοιπον Ελλάδα. Ο παρών Νόμος ψηφισθείς υπό της Βουλής και παρ’ Ημών σήμερον κυρωθείς, δημοσιευθήτω δια της Εφημερίδος της Κυβερνήσεως και εκτελεσθήτω ως νόμος του Κράτους. 13.Γ.γ.2 Βιομηχανίες Δωδεκανήσου 